अगाडिको आवरण पृष्ठ

डरभुटल बुह्या

तह ५, कक्षा २

लेखकः भेष बहादुर चौधरी

दंगाहा थारू

१

एकठो गाउँ रह। गाउँम ठर्वा मेङहर्वा रलह। हुकहनक एकठो छाई रलहिन।

२

छाई छोटी रलहिन। छाईह बुर्ह्या बर मैया कर। ढिर ढिर छाई जवान हुइलिन।

३

बुर्ह्वा बुर्ह्या सल्‍ला कर्ल। बुर्ह्वा कहल, छाई ज्वान होगिल। डमन्ड्वा ख्वाज परल।

४

हो मैफे यिह स्वाँचटु कहल बुर्ह्या। बुर्ह्या डमन्ड्वा ख्वाज सुरू करल। ढेर गाउँ डमन्ड्वा ख्वाजल।

५

बुर्ह्वा बरा डुर डमन्ड्वा भेटाईल। डुनुजन सल्‍ला कर्ल। ठोकौनी खाक पक्‍का कर्ल।

६

टनिक डिन रैहिक छाइक भ्वाज करडेल। छाइ आपन ठर्वक घर गैलिन। बुर्ह्या बुर्ह्वा केल रहि गैल।

७

एकडिन बुर्ह्याहन छाइ देख्नास लग्लिस। बुर्ह्या छाइक घर गैल। डग्रीम बन्वा पर।

८

बुर्ह्या बन्वा पुगलट बघ्वसे भ्याट हुइिलस। बघ्वा कहल, टुहिन खाउँ बुर्ह्या? बुर्ह्या डराइल।

९

डुब्बर बाटुँ महि नाखा बुर्ह्या कहल। बघ्वा कब खैमट कहल? बुर्ह्या कहठ मिठ खाक ठूल्हैम ट।

१०

कहिया अइब्या ट बघ्वा कहल। बुर्ह्या कहल पाँच डिन पाछ अइम। बघ्वा मान जाइट। ओ बुर्ह्यहन छोरडेहट।

११

बुर्ह्या छाइक घर पुगट।

छाइ खैना डेठिस बुर्ह्या नैखाइट। छाइ पुछ्लिस, काकर नैखाइठुइट्या दाइ?

१२

बुर्ह्या कहठ आज मही बघ्वा खाइकलागबा। छाइ उपाय लगैठिस। छाइ डाहन भक्रिम जकाकन घुरघुरा देहट।

१३

भक्री घुरघुरैटी आइट ड्याखट बघ्वा। बघ्वा कहट, बुर्ह्या भक्रीम नुकल बाट्या? बुर्ह्या डराकन पाड मारट। पाडले भक्री फुट्जाइट।

१४

पाडले बालु उर्क बघ्वक आँखिम पर्ठिस। बघ्वा आँखि मिस लागट। उह मौका पाक बुर्ह्या भाग जाइट।

शीर्षक पृष्ठ

डरभुटल बुह्या

Images by International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठ http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End